Cuneiform Tablet TC 3 60
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi-IŠTAR-ma a-na ṣí-lá-{d}IŠKUR qí-bi-ma ú-dí-i i pá-ni-tim ba-lúm ša-a-li-a a-na wa-áš-ḫa-ni-a ta-li-ik ú a-ni ba-lúm ša-a-li-a a-na té-ga-ra-ma ta-ta-lá-ak sà-ra-tí-kà-ma um-ma a-ta-ma šu-iš-ḫa-ra ú-kà-ša-ad i-nu-mì i-na kà-ni-iš tù-uš-bu-ni šu-iš-ḫa-ra ma-aḫ-ri-kà wa-ša-áb lá ta-aṣ-ba-sú-ma KÙ.BABBAR lá tù-ša-áš-qí-il₅-šu la ša ki-ši-ri-im ur-ki-šu GÁN-lam 10 bé-re-e ta-ra-pu-ud GÉME-tám ú ur-dam i kà-ni-iš lá i-šu i-na {d}UTU-ši na-áš-pè-er-tí ta-ša-me-ú a-ma-sú IR-sú ki-ta-ma KÙ.BABBAR li-qé ki-ma re-eš₁₅ na-áš-pé-ra-tí-a kà-ú-lim a-ta ta-ar-ta-na-pu-ud ta-ša-ni té-pá-ša-ni lu tí-de₈-e